突然想食韓國飯卷所以兩個人嚟咗食，自從剛剛開店勁多人一窩峰去食，到而家變得冇咩特別，其實佢哋嘅水準都keep到紳士卷：韓國午餐肉加芝士！雖然用料普通，但真材實料，兩個人食完其實已經可以半飽！辣味卡邦尼年糕：creamy 而且都幾辣，唔食得辣真係唔好叫！炸雞：另一半話D炸槳好厚，不過我就覺得ok！D雞即炸，新鮮熱辣，炸得脆脆！反而我覺得唔夠蔥！呢輪韓風好似靜咗，不過久唔久食吓又冇壞，係呢個租金為主嘅世代，希望佢係呢區站得住啦！